Document ID: 31989R0646

31989R0646
L 071/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 646/89 НА КОМИСИЯТА
от 14 март 1989 година
относно замяната на кодовете, определени съгласно номенклатурата на Общата митническа тарифа в сила от 31 декември 1987 година, с кодовете, определени съгласно Комбинираната номенклатура, в определени регламенти относно класирането на стоки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 20/89 (2), и по-специално член 15 от него,
като има предвид, че Регламент (ЕИО) № 950/68 на Съвета от 28 юни 1968 г. относно Общата митническа тарифа (3), последно изменен с Регламент (ЕИО) № 3529/87 (4), въвежда номенклатурата на Общата митническа тарифа на основата на Конвенцията от 15 декември 1950 г. по номенклатурата за класиране на стоките в митническите тарифи;
като има предвид, че Комисията е приела редица регламенти относно класирането на стоки в номенклатурата на Общата митническа тарифа на основата на Регламент (ЕИО) № 97/69 на Съвета от 16 януари 1969 г. относно мерките, които трябва да бъдат взети за еднаквото прилагане на номенклатурата на Общата митническа тарифа (5), последно изменен с Регламент (ЕИО) № 2055/84 на Съвета (6);
като има предвид, че Регламент (ЕИО) № 2658/87 въведе номенклатура на стоки, наречена Комбинирана номенклатура, която отговаря едновременно на изискванията на Общата митническа тарифа и на външнотърговската статистика на Общността, основана на Международната конвенция по Хармонизираната система за описание и кодиране на стоките, която замества Конвенцията от 15 декември 1950 г.;
като има предвид, че член 15, параграф 1 от Регламент (ЕИО) № 2658/87 предвижда, че кодовете и описанията на стоките, определени на основата на Комбинираната номенклатура, заменят тези, определени на основата на номенклатурата на Общата митническа тарифа, в сила от 31 декември 1987 г.;
като има предвид, че за яснота и опростяване онези от регламентите, които все още имат практическо значение и чието транспониране не води до промени по същество, следва да бъдат съответно изменени,
ПРИЕ НАСТОЯЩИЯ РЕГЛАМЕНТ:
Член 1
В регламентите, изброени в колона 1 от приложението, които се отнасят до стоките, описани в колона 2, кодовете, определени съгласно номенклатурата на Общата митническа тарифа в колона 3, се заменят с кодовете, определени съгласно Комбинираната номенклатура, посочени в колона 4.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 март 1989 година.

Labels: 12
0
3
1